ಅತಿಕ್ರಮಣ ನಿಲ್ಲಿಸಿ: ಅಮೆರಿಕದ ಟೆಕ್ಸಾಸ್‌ನಲ್ಲಿ ಹನುಮನ ಪ್ರತಿಮೆ ಪ್ರತಿಷ್ಠಾಪನೆಗೆ MAGA ನಾಯಕ ವಿರೋಧ

ನ್ಯೂಯಾರ್ಕ್: ಅಮೆರಿಕದ ‘ಸ್ಟ್ಯಾಚ್ಯೂ ಆಫ್ ಯೂನಿಯನ್’ ಎಂಬ 90 ಅಡಿ ಎತ್ತರದ ಹನುಮಂತನ ಪ್ರತಿಮೆಯ ಕುರಿತು ಟೆಕ್ಸಾಸ್‌ನ ರಿಪಬ್ಲಿಕನ್ ನಾಯಕನೊಬ್ಬ ಆಡಿರುವ ಮಾತುಗಳು ತೀವ್ರ ಟೀಕೆಗೆ ಗುರಿಯಾಗಿವೆ.

ಡಲ್ಲಾಸ್-ಫೋರ್ಟ್ ವರ್ತ್ ಪ್ರದೇಶದ ರಿಪಬ್ಲಿಕನ್ ನಾಯಕ, MAGA (ಮೇಕ್ ಅಮೆರಿಕ ಗ್ರೇಟ್ ಎಗೇನ್) ಕಾರ್ಯಕರ್ತ ಕಾರ್ಲೋಸ್ ಟರ್ಸಿಯೊಸ್, ಟೆಕ್ಸಾಸ್‌ನ ಶುಗರ್ ಲ್ಯಾಂಡ್‌ನಲ್ಲಿರುವ ಶ್ರೀ ಅಷ್ಟಲಕ್ಷ್ಮಿ ದೇವಸ್ಥಾನದ ಹನುಮಂತನ ಪ್ರತಿಮೆಯ ವೀಡಿಯೊವನ್ನು ಸಾಮಾಜಿಕ ಮಾಧ್ಯಮದಲ್ಲಿ ಹಂಚಿಕೊಂಡಿದ್ದಾನೆ. ಮೂರನೇ ಪ್ರಪಂಚದ ವಿದೇಶಿಯರು ಟೆಕ್ಸಾಸ್ ಮತ್ತು ಅಮೆರಿಕವನ್ನು ವಶಪಡಿಸಿಕೊಳ್ಳುತ್ತಿದ್ದಾರೆ. ಆಕ್ರಮಣವನ್ನು ನಿಲ್ಲಿಸಬೇಕು ಎಂದು ಒತ್ತಾಯಿಸಿದ್ದಾನೆ.

ಇದು ಪಾಕಿಸ್ತಾನ ಅಥವಾ ಭಾರತ ಅಲ್ಲ. ಇದು ಟೆಕ್ಸಾಸ್‌ನ ಸಕ್ಕರೆ ಭೂಮಿ. ಮೂರನೇ ಜಗತ್ತಿನ ವಿದೇಶಿಯರು ನಿಧಾನವಾಗಿ ಟೆಕ್ಸಾಸ್ ಮತ್ತು ಅಮೆರಿಕವನ್ನು ಆಕ್ರಮಿಸಿಕೊಳ್ಳುತ್ತಿದ್ದಾರೆ. ಯುಎಸ್‌ನಲ್ಲಿರುವ ಮೂರನೇ ಅತಿದೊಡ್ಡ ಪ್ರತಿಮೆ ಏಕೆ? ಈ ಆಕ್ರಮಣವನ್ನು ನಿಲ್ಲಿಸಿ” ಎಂದು ಅವರು X ಪೋಸ್ಟ್‌ನಲ್ಲಿ ಬರೆದುಕೊಂಡಿದ್ದಾರೆ.

2024 ರಲ್ಲಿ ಅನಾವರಣಗೊಂಡ ಪಂಚಲೋಹ ಅಭಯ ಹನುಮಾನ್ ಪ್ರತಿಮೆಯು ಯುನೈಟೆಡ್ ಸ್ಟೇಟ್ಸ್‌ನ ಅತಿ ಎತ್ತರದ ಹಿಂದೂ ಸ್ಮಾರಕಗಳಲ್ಲಿ ಒಂದಾಗಿದೆ. ಶ್ರೀ ಚಿನ್ನಜೀಯರ್ ಸ್ವಾಮೀಜಿ ಅವರ ಪರಿಕಲ್ಪನೆ ಇದಾಗಿದೆ. ಇದು ಯುನೈಟೆಡ್ ಸ್ಟೇಟ್ಸ್‌ನ ಮೂರನೇ ಅತಿ ಎತ್ತರದ ಪ್ರತಿಮೆಯಾಗಿದೆ. ದೇವಾಲಯದ ಅಧಿಕಾರಿಗಳು ಇದನ್ನು ಶಕ್ತಿ, ಭಕ್ತಿ ಮತ್ತು ಶಾಂತಿಗಾಗಿ ಆಧ್ಯಾತ್ಮಿಕ ಕೇಂದ್ರಬಿಂದು ಎಂದು ಬಣ್ಣಿಸುತ್ತಾರೆ.

ಟರ್ಸಿಯೊಸ್ ಅವರ ಹೇಳಿಕೆಯು ಸೋಷಿಯಲ್‌ ಮೀಡಿಯಾದಲ್ಲಿ ಟೀಕೆಗೆ ಗುರಿಯಾಗಿದೆ. ಅನೇಕ ಸಾಮಾಜಿಕ ಮಾಧ್ಯಮ ಬಳಕೆದಾರರು ಅವರು ಅನ್ಯದ್ವೇಷವನ್ನು ಉತ್ತೇಜಿಸುತ್ತಿದ್ದಾರೆ. ಅಮೆರಿಕನ್ ಸಮಾಜಕ್ಕೆ ವಲಸಿಗರು ಮತ್ತು ಧಾರ್ಮಿಕ ಸಮುದಾಯಗಳ ಕೊಡುಗೆಗಳನ್ನು ನೆನಪಿಸುತ್ತಿದ್ದಾರೆ ಎಂದು ಮಾತನಾಡಿದ್ದರು.